มหาวิทยาลัยราชภัฏสวนสุนันทา ศูนย์การศึกษาจังหวัดอุดรธานี

มหาวิทยาลัยราชภัฏสวนสุนันทา ศูนย์การศึกษาจังหวัดอุดรธานี (อังกฤษ: Suan Sunandha Rajabhat University, Udon Thani Education Center) เป็นวิทยาเขตในสังกัดมหาวิทยาลัยราชภัฏสวนสุนันทา เริ่มเปิดทำการสอนเมื่อปี พ.ศ. 2557 ตั้งอยู่ที่ตำบลสามพร้าว อำเภอเมืองอุดรธานี จังหวัดอุดรธานี

**ประวัติมหาวิทยาลัย**
จังหวัดอุดรธานี มีแผนแผนการพัฒนาจังหวัดในทางด้านเศรษฐกิจและสังคมระดับภูมิภาคและความต้องการเป็นศูนย์กลางการศึกษาของภาคตะวันออกเฉียงเหนือตอนบน ประกอบกับแนวความคิดของผู้บริหารองค์การบริหารส่วนจังหวัดอุดรธานี (อบจ.) ต้องการที่จะพัฒนาบุคลากรท้องถิ่นเตรียมความพร้อมในนโยบายดังกล่าวและต้องการแก้ปัญหาสังคมอันสืบเนื่องมาจากนักเรียนทั้งจังหวัดอุดรธานีและในจังหวัดข้างเคียงสำเร็จการศึกษามัธยมศึกษาชั้นปีที่ 6 มีจำนวนมากทุก ๆ ปี แต่จังหวัดมีสถาบันการศึกษาของรัฐบาลเพียง 2 สถาบัน คือ มหาวิทยาลัยราชภัฏอุดรธานี และสถาบันการพลศึกษา วิทยาเขตอุดรธานี เท่านั้น ไม่เพียงพอต่อการรับนักเรียนที่จบการศึกษาได้ทั้งหมดประกอบกับต้องการที่จะลดค่าใช้จ่ายของผู้ปกครองที่ต้องส่งบุตรหลานเข้าศึกษาในมหาวิทยาลัยเอกชนทั้งในกรุงเทพมหานครและส่วนภูมิภาค ผู้บริหารองค์การบริหารส่วนจังหวัดอุดรธานี จึงมีความต้องการที่จะสนับสนุนให้มีสถาบันการศึกษาเข้ามาจัดตั้งในจังหวัดอุดรธานี โดยองค์การบริหารส่วนจังหวัดอุดรธานีจะเป็นผู้รับผิดชอบงบประมาณการก่อสร้าง ครุภัณฑ์และสถานที่ตั้งทั้งหมดประกอบกับยุทธศาสตร์ประจำจังหวัดที่ต้องการเปลี่ยนแปลงทางด้านเศรษฐกิจ สังคม และการเมืองด้วยเหตุผลดังกล่าวข้างต้น 
เหตุผลจังหวัดอุดรธานีเลือก "มหาวิทยาลัยราชภัฏสวนสุนันทา" 
จังหวัดอุดรธานีประกอบกับแนวความคิดผู้บริหารองค์การบริหารส่วนจังหวัดอุดรธานี (อบจ.) ได้สอดคล้องตรงกับปรัชญาของมหาวิทยาลัยราชภัฏสวนสุนันทาที่ไม่ได้เป็นเพียงแหล่งการศึกษาที่มีบทบาทหน้าที่สำคัญในการพัฒนาและผลิตบัณฑิตที่มีความรู้และความสามารถในสาขาวิชาชีพต่าง ๆ ออกไปสู่สังคมไทยมาโดยตลอดระยะเวลาอันยาวนานกว่า 6 ศตวรรษเท่านั้น หากแต่มหาวิทยาลัยราชภัฏสวนสุนันทายังได้มุ่งเน้นการดำเนินกิจกรรมในลักษณะอื่น ๆ อีกมากมายกี่ยวกับการค้นคว้าวิจัยเพื่อเพิ่มพูนองค์ความรู้ให้แก่แวดวงวิชาการ การทำนุบำรุงและเผยแพร่ศิลปวัฒนธรรมอันดีงามของชาติ รวมทั้งการบริการวิชาการต่าง ๆ ให้กับสังคมไทย เหตุผลเพราะ
# มหาวิทยาลัยราชภัฏสวนสุนันทา มีความพร้อมของบุคลากรด้านการสอน วิจัย บริการวิชาการและทำนุบำรุงศิลปวัฒนธรรม ที่สอดคล้องกับความต้องการของพื้นที่
# มหาวิทยาลัยราชภัฏสวนสุนันทา ได้รับการยอมรับในชิ่อเสียงการจัดการเรียนการสอนอย่างมีคุณภาพมายาวนานโดยเฉพาะการจัดการเรียนการสอนโดยตอบสนองความต้องการท้องถิ่นในรูปโครงการขยายโอกาสทางการศึกษาสู่ท้องถิ่นและความร่วมมือจัดการเรียนการสอนกับหน่วยงานของรัฐบาลต่าง ๆ อาทิเช่น กองทัพบกและกรมส่งเสริมการปกครองท้องถิ่น กระทรวงมหาดไทย
# มหาวิทยาลัยราชภัฏสวนสุนันทา เป็นมหาวิทยาลัยราชภัฏ อันดับ 1 ของประเทศไทย จากการจัดอันดับของ Webomatrics Spain
# ผู้บริหารมหาวิทยาลัยราชภัฏสวนสุนันทา  มีปรัชญาแนวความคิดด้านการพัฒนาการศึกษาสอดคล้องตรงกับผู้บริหารองค์การบริหารส่วนจังหวัดอุดรธานี มีความสัมพันธ์ที่ดีในการทำงานการศึกษามายาวนานในรูปแบบความร่วมมือด้วยกันมาตลอด
เหตุผลการก่อตั้งเป็น "ศูนย์การศึกษาจังหวัดอุดรธานี"
# สถาบันการศึกษาในพื้นที่ไม่สามารถรองรับความต้องการของนักเรียนที่มีจำนวนมากที่มีความต้องการศึกษาต่อในพื้นที่เป็นจำนวนมาก  โดยเฉพาะในปีการศึกษา 2555–2557 มีจำนวนนักเรียน นักศึกษาที่จบการศึกษาขั้นพื้นฐาน (ปวช. และมัธยม) จำนวนมากกว่า 10,000 คน
# จังหวัดอุดรธานี ต้องการยกระดับศูนย์การศึกษาจังหวัดอุดรธานี เป็น มหาวิทยาลัยอุดรธานีในอนาคต เพื่อรองรับการเปิดประตูสู่อาเซียน เนื่องจากเป็นจังหวัดที่มีศักยภาพในพื้นที่สูง ซึ่งจะทำให้มีงบประมาณจำนวนมากเข้ามาสนับสนุนการดำเนินงาน
# ในจังหวัดอุดรธานีมีสถาบันการศึกษาของรัฐบาลเพียง 2 สถาบันคือมหาวิทยาลัยราชภัฏอุดรธานี และสถาบันการพลศึกษา วิทยาเขตอุดรธานี
# จากข้อมูลการสำรวจนักเรียนในจังหวัดอุดรธานีมีความต้องการศึกษาต่อมากที่สุดคือ มหาวิทยาลัยที่มีชื่อเสียงในกรุงเทพมหานคร
ดังนั้นจังหวัดอุดรธานี และผู้บริหารองค์การบริหารส่วนจังหวัดอุดรธานี ร่วมกับ มหาวิทยาลัยราชภัฏสวนสุนันทา จึงมีแผนพัฒนาเบื้องต้นโดยการจัดตั้งเป็นศูนย์นอกสถานที่ตั้งของมหาวิทยาลัยราชภัฏสวนสุนันทา (ศูนย์กลาง) ในจังหวัดอุดรธานีขึ้น  แล้วยกระดับเป็นมหาวิทยาลัยราชภัฏสวนสุนันทา วิทยาเขตอุดรธานี และพัฒนาต่อเนื่องเป็นมหาวิทยาลัยอุดรธานีในอนาคต โดยมุ่งเน้นให้มหาวิยาลัยอุดรธานี มีการจัดการเรียนการสอนที่โดดเด่นตรงกับยุทธศาสตร์จังหวัดอุดรธานีและงจังหวัดใกล้เคียงต่อไป

**หลักสูตรที่เปิดสอน**
ศูนย์การศึกษาจังหวัดอุดรธานี ปัจจุบันเปิดทำการสอน 3 หลักสูตร ได้แก่

**แหล่งข้อมูลอื่น**
  มหาวิทยาลัยราชภัฏสวนสุนันทา-  มหาวิทยาลัยราชภัฏสวนสุนันทา ศูนย์การศึกษาจังหวัดอุดรธานี

**อ้างอิง**

**แหล่งข้อมูลอื่น**
อ